KYK: Jan Braai op vliegtuig wat noodlanding moes doen | Netwerk24
KYK: Jan Braai op vliegtuig wat noodlanding moes doen
Deur Alzane Narrain 21 April 2019 10:55
Sosiale media gons behoorlik oor ’n video wat wys hoe ’n vliegtuig van die lugdiens Emirates Saterdag laag oor Kaapstad vlieg en brandstof stort voordat dit ’n noodlanding doen.
Die vlug was van Kaapstad na Dubai in die Verenigde Arabiese Emirate onderweg.
’n Motoris het die video geneem kort nadat die vliegtuig opgestyg het. Hierin kan gesien word dat die vliegtuig in ’n lus oor Tafelbaai vlieg en brandstof stort. “Dit is ’n Emirates-vliegtuig. Dit het pas van Kaapstad opgestyg en dis onderweg na Dubai. Maar ek het pas na sy vlugroete gekyk en joe, dit lyk nie goed nie. Dit het in ’n lus oor die baai gevlieg en is nou in die teenoorgestelde rigting onderweg. Iets is baie verdag," sê die motoris.
Die bekende persoonlikheid Jan Braai het op Twitter gesê hy was op die vlug in antwoord op ’n vraag of iemand weet waarom die vliegtuig ’n noodlanding moes doen.
“Niks ernstig nie. ’n Lig het aangedui dat die vragruim se deur oop is (die deur was in werklikheid nie oop nie) so al die brandstof is gestort voordat ons geland het, net om seker te maak. Almal is steeds aan boord en die kroeg is oop. Baie feestelik. Op die punt om weer op te styg.”
Emirates Support het in ’n twiet gesê vlug EK773 moes weens bedryfsredes na Kaapstad terugkeer.
I’m on it. Emirates to Dubai. Nothing serious. A light said cargo door is open (door wasn’t actually open) so dumped all the fuel before landing again to make sure. Everyone still on board and the bar is open. Very festive. About to take off again.
— Jan Braai (@janbraai) April 20, 2019
Hi, EK773 returned back to CPT due to operational reasons. You can check the flight status here https://t.co/mKV8bxgNh2 DM us on below link for any questions. Thanks. https://t.co/67ooSY3Pnf
— Emirates Support (@EmiratesSupport) April 20, 2019
Meer oor: Emirates | Jan Braai | Kaapstad | Vliegtuig | Noodlanding
Vlerke nog sterk ná 50 j. in die lug
‘Ek was baie gelukkig,’ sê vlieënier ná N1-landing